Cussìgiu de Europa

Su Cussìgiu de Europa est un'organizatzione internatzionale criada in Strasbourg cun su Tratadu de Londra, de su 5 de maju de su 1949. Su Cussìgiu de Europa promovet sa democratzia, s'istadu de deretu e is deretos umanos, aici comente traballat pro afortiare s'identidade europea intre totu is tzitadinos de Europa. Non cheret confùndidu cun su Cussìgiu Europeu (formadu dae is cabos de Istadu e de Guvernu de s'Unione Europea, prus su presidente de sa Cummissione Europea) nen cun su Cussìgiu de s'Unione Europea (istitutzione chi apartenet a s'Unione Europea).

Su Cussìgiu de Europa fiat fundadu dae is rapresentantes de deghe istados (Bèlgiu, Danimarca, Frantza, Regnu Unidu, Irlanda, Itàlia, Lussemburgu, Paisos Bàscios, Norvègia e Isvètzia), in die de oe contat 47 paisos (28 de is cales sunt membros de s'Unione Europea), e 6 istados a osservadores (su Vaticanu, Istados Unidos, Cànada, Giapone, Israele, Mèssicu). Sa Giordània, Kazachistan e su Marrocu coòperant a sa firma de unas cantos cumbènnidos. Sa sede s'agatat in Strasbourg, a sa frontera intre Frantza e Germània e sa bandera est sa matessi de s'Unione Europea. Nde podet èssere membru cale si siat istadu europeu chi atzetet is printzìpios de sa lege e chi afiantzat is deretos umanos fundamentales e sa libertade de is tzitadinos.

Su Cussìgiu de Europa est istadu sa prima organizatzione de intregatzione europea, criada in antis meda de s'Unione Europea e in antis fintzas de is antigas Comunidades Europeas (CECA, CEE e CEEA), cun s'intentu de favorèssere is relatziones paghiosas e de amistade intre sos istados europeos diferentes, a pustis chi giai totu su continente s'agataiat fatu a rogos a s'acabu de sa Segunda Gherra Mundiale.

In su mese de martzu de su 2022, durante s'invasione russa de Ucraina, sa Rùssia at annuntziadu a in antis de sa segreteria generale de su Cussìgiu de Europa s'abbandonu deretu de s'organismu, a pustis de èssere istada suspèndida temporalmente in su mese de freàrgiu se su matessi annu pro neghe de is atziones militares. Aici sa Rùssia s'est portada a in antis respetu a sa sentada istraordinària cunvocada dae s'organizatzione pro tratare sa bogadura dae s'organizatzione.​ Giai a pustis de sa suspensione in freàrgiu, s'ex-presidente russu Dmitrij Medvedev aiat cunsideradu sa detzisione comente una «oportunidade» de torrare a impònnere sa pena de morte, proibida pro is Istados miembros de sa organizatzione.​ Sa Bielorùssia, chi comente si siat no est istada mai membru, pedesset oe in die penas astringhidoras pro s'èssere imboligada cun sa Rùssia in invasione de s'Ucraina.

 Istados membros 
Is istados membros sunt 46, de is cales 27 sunt parte de s'Unione Europea: is paisos chi ant criadu a comintzu su Cussìgiu de Europa sunt 10, mentras unos àteros 37 istados ant adillidu a pustis. Is istados geograficamente europeos chi non faghent parte de su Cussìgiu de Europa sunt duos: sa su Vaticanu (chi, comente si siat, pro voluntade pròpia pigat parte a is fainas de s'Ente cun istatus de osservadore) e sa Bielorùssia (a chi est istada denegada s'intrada pro farta de democratzia). Chimbe istados membros de su Cussìgiu non sunt parte de s'Europa geogràfica: Geòrgia, Armènia, Azerbaigiàn, Tzipru, Turchia. Sa Rùssia est istada membru dae su 1996 a su 16 de martzu de su 2022, cando si nch'est retirada.
IstadosIntrada20px 15px - Bèlgiu20px 15px - Danimarca20px 15px - Frantza20px 15px - Irlanda20px 15px - Isvètzia20px 15px - Itàlia20px 15px - Lussemburgu20px 15px - Paisos Bàscios20px  - Regnu Unidu5 de maju de su 194920px 15px - Grètzia
20px - Turchia9 de austu de su 194920px - Islanda7 de martzu de su 195020px 15px - Germània ovest13 de trìulas de su 195020px 15px - Àustria16 de martzu de su 195620px 15px - Tzipru24 de maju de su 196120px - Isvìtzera6 de maju de su 196320px 15px - Malta29 de abrile de su 196520px 15px - Portugallu22 de cabudanni de su 197620px 15px - Ispagna24 de onniasantu de su 197720px - Liechtenstein23 de onniasantu de u 197820px - San Marino16 de onniasantu de su 198820px 15px - Finlàndia5 de maju de su 198920px 15px - Ungheria6 de onniasantu de su 199020px 15px - Polònia29 de onniasantu de su 199120px 15px - Bulgaria7 de maju de su 199220px 15px - Estònia
20px 15px - Islovènia20px 15px - Lituània14 de maju de su 199320px 15px - Islovàchia
20px 15px - Repùblica Ceca30 de làmpadas de su 199320px 15px - Romania7 de santugaine de su 199320px - Andorra10 de santugaine de su 199420px 15px - Letònia10 de freàrgiu de su 199520px - Albania
20px - Moldàvia13 de trìulas de su 199520px - Matzedònia de su Norte
20px - Ucraina9 de onniasantu de su 199520px 15px - Croàtzia6 de onniasantu de su 199620px - Geòrgia27 de abrile de su 199920px - Armènia
20px - Azerbaigiàn25 de ghennàrgiu de su 200120px - Bòsnia e Erzegòvina24 de abrile de su 200220px - Sèrbia3 de abrile de su 200320px - Mònaco5 de santugaine de su 200420px - Montenegro11 de maju de su 2007

Ex-membros
  Istados  Intrada  Essida    28 de freàrgiu de su 1996  16 de martzu de su 2022
Riferimentos

 Àteros progetos 

Categoria:Europa